I Vesthimmerland fjerner politikerne i dag tilskuddet til omkring 90 diabetespatienter. De har hidtil fået 1.500 kroner om måneden fra kommunen, fordi deres udgifter til kost er højere end raske personer. Kommunerne fjerner tilskuddet, fordi en kostundersøgelse fra Velfærdsministeriet viser, at det ikke er ret meget dyrere for en diabetiker at købe mad end for en rask borger. - Og så skal man ikke have det tillæg længere, siger borgmester i Vesthimmerland, Jens Lauritzen fra Venstre. I Nordjylland kan omkring 1.500 diabetespatienter mellem 18 og 65 år forvente at miste kosttilskuddet.

Opsummering:
1.500 nordjyske patienter med diabetes må fremover selv dykke i lommen efter penge til de særlige indkøb, deres sygdom kræver.